ODIHR: Zgjedhjet ishin të qeta, qeveria përdori burimet shtetërore
Komentet janë pjesë e raportit paraprak të Misionit të Vëzhguesve Ndërkombëtarë mbi zgjedhjet e 25 prillit.
Vëzhguesit ndërkombëtarë të zgjedhjeve të përgjithshme deklaruan sot nga Tirana në raportin paraprak se zgjedhjet e 25 prillit se procesi i votimit u zhvillua i qetë. Ata pohuan se partia në pushtet përdori burimet qeveritare në fushatë dhe mori avantazh nga kjo bazë. Vëzhguesit morën po ashtu shumë pretendime për shitblerje votash. Ata vlerësuan identifikimin elektronik në procesin e votimit, por dënuan tensionimet dhe vrasjen e një personi dhe plagosjen e disa të tjerëve disa ditë para votimit. Gjetjet e raportit paraprak të misionit vëzhguesve ndërkombëtar të zyrës ODIHR të OSBE-së i paraqiti në publik nga Tirana në një konferencë online drejtuesja e këtij misioni, Ursula Gacek. Ajo tha se vëzhgimi nisi nga mesi i muajit mars dhe kjo i ndihmoi vëzhguesit të shihnin shumë probleme të tjera, që nuk i përkasin ditës së zgjedhjeve. “Pas shumë konfliktesh politike në Shqipëri edhe në kohët e sotme, tha ambasadorja Gacek tha se besimi i qytetarëve tek procesi zgjedhor po kthehet pas marrëveshjes politike, dhe kjo duket nga numrat e lartë të pjesëmarrjes. Po ashtu identifikimi elektronik dhe votimi elektronik për herë të parë luajtën rol të rëndësishëm në këtë besim", tha ajo. “Sa i takon ditës së votimit vlerësimi ynë është që procesi transparent dhe i qetë. Zgjedhjet ishin në përgjithësi të mirorganizuara. Kohëzgjatja e vëzhgimit na marsi deri sot e në vazhdim deri në maj na dha të kuptonim se partia në pushtet përdori burimet shtetërore dhe mori avantazh nga kjo” - tha ambasadorja Gacek. “Pati pretendime nga dyja palët për shitblerje të votave gjatë periudhës së fushatës, tha ambasadore Gacek - Shitblerja është një dukuri e vështirë për t’u zbukuar për shkak të natyrës kriminale dhe kjo njollos imazhin e procesit. Një seri rastesh dhe pretendimesh për këtë po hetohen nga prokuroria shqiptare dhe ODIHR do t’i ndjekë po ashtu”. Lidhur me votën e emigrantëve ajo tha se shqiptarët janë vendit kanë të drejtë të votojnë, por kufizimet e vendosura prej pandemisë e vështirësuan këtë proces. Bashkë me misionin e OSBE/ODIHR në konferencën dolën edhe përfaqësues nga asambleja parlamentare e Këshillit të Europës, Aleksandër Pociej, si dhe nga asambleja parlamentare e OSBE-së, Azay Guliev. Ata nënvizuan se shitblerja e votës vazhdon të mbetet shqetësim kryesor në Shqipëri, se ministrat vazhduan fushatën me burime shtetërore, dënuan ashpër vrasjen e një personi dhe plagosjet në Elbasan. Publikimi i të dhënave personale të kryeqytetit gjatë fushatës është një shkelje, që duhet hetuar, thanë ata. Distancimi social për Covid nuk u respektua dhe pati mbipopullim të qendrave të votimit, pohuan ata, ku nuk u respektuan personat me aftësi të kufizuara. Nëpunësit e administratvs, sipas tyre, patën presione dhe stimuj për të mbajtur anën e qeverisë, por pavarësisht problemeve, procesi zgjedhor rezultoi të ishte i suksesshëm në përgjithësi.